stanford-oval/wikipedia huggingface dataset:
בלארוס במשחקים האולימפיים
היסטוריה > אולימפיאדת סידני (2000)

לאולימפיאדת סידני (2000) שלחה בלארוס משלחת בת 139 ספורטאים, שזכו ב-17 מדליות, מהן 3 מדליות זהב.
האתלטים זכו בחמש מהמדליות, ובשתי ממדליות הזהב: יאנינה קארולצ'יק בהדיפת כדור ברזל ואלינה זוורבה בזריקת דיסקוס. זורקת דיסקוס נוספת, אירינה יאצ'נקו, זכתה במדליית ארד, והישג דומה רשמו נטליה סנזוביץ' בקרב שבע ואיגור אסטפקוביץ' ביידוי פטיש. אתלטים בולטים נוספים כללו את איוואן ציחאן (מקום רביעי ביידוי פטיש), וסילי קפטיוך (מקום רביעי בזריקת דיסקוס), ליודמילה גובקינה (מקום שישי ביידוי פטיש) וולדימיר דוברובשצ'יק (מקום שביעי בזריקת דיסקוס). על השתתפותה של נבחרת האתלטיקה הבלארוסית במשחקים העיב מיידה הפטיש ואדים דוויאטובסקי, לאחר שהתברר כי נטל חומרים אסורים, הודח מהתחרויות והושעה לשנתיים.
במדליית הזהב השלישית זכתה החותרת יקטרינה קרסטן, ששחזרה את הישגה מאטלנטה, בניצחון שהושג בפער של מאית השנייה. נבחרת ההתעמלות האומנותית זכתה במדליית כסף, וכך גם יוליה רסקינה, בתחרות היחידות. הקלע איגור בסינסקי זכה במדליית כסף שנייה ברציפות בירי באקדח, וכן זכה במדליית ארד בירי באקדח אוויר. שני קלעים נוספים זכו במדליות ארד, סרגיי מרטינוב בירי מ-50 מטר בשכיבה ולליטה יאוגלאוסקאיה בירי באקדח. במדליות ארד נוספות זכו מרימי המשקולות גנאדי אולשצ'וק וסרגיי לברנוב, הג'ודוקא אנטולי לריוקוב, המתאבק דמיטרי דבלקה, וכן פאבל דובגל בקרב חמש מודרני.
היסטוריה > אולימפיאדת אתונה (2004)

המשלחת הבלארוסית לאולימפיאדת אתונה (2004) גדלה ל-151 ספורטאים, שזכו ב-13 מדליות. שניים מהזוכים זכו במדליית זהב: הג'ודוקא איהר מקראו היה לגבר הראשון שזוכה במדליית זהב אולימפית לזכות בלארוס, והאתלטית יוליה נסטסיארנקה ניצחה בריצת 100 מטר. שני אתלטים נוספים זכו במדליות, איוואן ציחאן במדליית כסף ביידוי פטיש ואירינה יצ'נקו במדליית ארד בזריקת דיסקוס, ואולם 8 שנים לאחר המשחקים, בשנת 2012, הורה הוועד האולימפי הבינלאומי לשלול מהם את המדליות שהוענקו להם, בעקבות בדיקות סמים עדכניות שנערכו. אתלטים בלארוסים נוספים שבלטו באתונה כללו את נדזיה אסטפצ'וק (מקום רביעי בהדיפת כדור ברזל), ואדים דביאטובסקי (מקום רביעי ביידוי פטיש), ריטה טוראבה (מקום רביעי בהליכה ל-20 ק"מ), נטליה חראנקה (מקום חמישי בהדיפת כדור ברזל), אנדריי מיכנביץ' (מקום חמישי בהדיפת כדור ברזל), נבחרת השליחות ל-100X4 מטר (מקום חמישי), וסילי קפטיוך (מקום רביעי בזריקת דיסקוס), וולגה צאנדר (מקום שישי ביידוי פטיש) ויורי ביאלו (מקום שישי בהדיפת כדור ברזל).
מרימות המשקולות חנה בציושקה וטטיאנה סטוקלבה זכו במדליות כסף וארד, ומרימת משקולות נוספת, נסטסיה נוביקבה, סיימה במקום החמישי. בקרב הגברים, זכה אנדריי ריאבקו במדליית כסף, וויטלי דזרביאניו סיים במקום הרביעי. באגרוף, זכו שני בלארוסים במדליות כסף, ויקטור זוייב ומגומד אריפגדג'ייב. החותרת יקטרינה קרסטן לא הצליחה לזכות בתואר האולימפי בפעם השלישית, והסתפקה במדליית כסף. החותרות יוליה ביצ'יק ונטליה גלאך זכו במדליית ארד. הקיאקיסטים ואדזים מחנאו ורומן פיאטרושנקה זכו במדליית ארד במקצה הזוגות ל-500 מטר, וגם דורגו במקום השישי במקצה הרביעיות ל-1,000 מטר. חותר הקאנו אלכסנדר ז'וקוסקי סיים במקום הרביעי במקצה ל-500 מטר. רוכבת האופניים נטליה צילינסקאיה זכתה במדליית ארד במרוץ נגד השעון וסיימה במקום החמישי במרוץ הספרינט. בהיאבקות, זכה ויאצ'יסלב מקרנקה במדליית ארד, מוראד גאידרוב סיים במקום השישי וסרגיי בורצ'נקה סיים במקום השביעי. המתאבקת וולגה חילקו סיימה במקום השישי. ענף נוסף בו זכה ספורטאי בלארוסי במדליה היה הקליעה, לאחר שסרגיי מרטינוב זכה במדליית ארד שנייה ברציפות בירי בשכיבה.
ספורטאים בלארוסים נוספים שרשמו הישגים בענפים אחרים כללו את המתעמל איוואן איוונקוב (מקום רביעי בתרגיל המקבילים), המתעמל דמיטרי פוליארוש (מקום רביעי בטרמפולינה), הסייף דמיטרי לפקס (מקום רביעי בחרב), נבחרת ההתעמלות האומנותית (מקום רביעי), דמיטרי מליאך (מקום חמישי בקרב חמש מודרני), השחיינית אלנה פופצ'נקה (מקום שביעי במשחה ל-100 מטר פרפר ומקום שמיני במשחה ל-100 מטר חופשי) והמתעמלת האומנותית אינה ז'וקובה (מקום שביעי).
היסטוריה > אולימפיאדת לונדון (2012)

באולימפיאדת לונדון (2012) זכו הבלארוסים ב-10 מדליות, מהן שתי מדליות זהב. הטניסאים מקס מירני וויקטוריה אזרנקה ניצחו בטורניר הזוגות המעורבים, לאחר שגברו על הצמד הבריטי אנדי מארי ולורה רובסון. אזרנקה זכתה גם במדליית ארד בטורניר היחידות, לאחר שהפסידה בחצי הגמר לסרינה ויליאמס, וגברה על מריה קירילנקו במשחק על המקום השלישי. במדליית הזהב השנייה זכה הקלע סרגיי מרטינוב, בירי מ-50 מטר בשכיבה. קלעית נוספת, ויקטוריה צ'איקה, סיימה במקום החמישי בירי ברובה אוויר.
השחיינית אלכסנדרה גרסימניה זכתה בשתי מדליות כסף, במשחים ל-50 ול-100 מטר חופשי. חותרי הקאנו האחים אלכסנדר ואנדריי בגדנוביץ' איבדו את תוארם במקצה הזוגות ל-1000 מטרים, אך זכו במדליית כסף. חותרי הקיאק ואדים מחנאו ורומן פיאטרושנקה זכו אף הם במדליית כסף, במקצה ל-200 מטרים, ורביעיית חותרות הקיאק זכו במדליית ארד במקצה ל-500 מטרים. נבחרת ההתעמלות האומנותית זכתה במדליית כסף וליובוב צ'רקשינה זכתה במדליית ארד בתחרות היחידות.
ספורטאים נוספים שבלטו במשלחת הבלארוסית כללו את חותר הקאנו דניס חראז'ה (מקום חמישי ב-200 מטר), טטיאנה פיאטרניה (מקום חמישי בטרמפולינה), החותרת יקטרינה קרסטן-חודוטוביץ' (מקום חמישי), המתאבקים סוסלאן גטסייב, אלכסנדר קיקיניו, צימאפיי דזאינצ'נקה ויוסב צ'וגושווילי ווסיליסה מרזליוק (סיימו כולם במקום החמישי), חותר הקיאק אלה יורניה (מקום שישי ב-1000 מטר), אנסטסיה פרוקופנקו (מקום שישי בקרב חמש מודרני), נטליה קרייבה (מקום שביעי בריצת 1500 מטר), חותר הקאנו אלכסנדר ז'וקובסקי (מקום שביעי ב-1000 מטר), רביעיית החותרים (מקום שביעי), פאבל ליז'ין (מקום שמיני בהדיפת כדור ברזל) ואולגה פנרינה (מקום שמיני במרוץ אופני מסלול).
גם בלונדון נסובה סביב המשלחת הבלארוסית פרשה של שימוש בחומרים אסורים. נדזיה אסטפצ'וק זכתה במדליית הזהב בהדיפת כדור ברזל, אך ימים ספורים לאחר מכן התברר כי השתמשה בסטרואידים אנאבוליים, והמדליה ניטלה ממנה. מרימות המשקולות אירנה קולשה ומרינה שקרמנקובה זכו במדליות ארד אך אלו נשללו מהן ב-2016. מרימת משקולות נוספות, דינה סזאנאווטס סיימה במקום הרביעי ואף היא נפסלה ב-2016, נסטסיה מירונצ'יק-איבנובה שסיימה במקום שביעי בקפיצה לרוחק נפסלה אף היא ב-2016.
היסטוריה > אולימפיאדת ריו דה ז'ניירו (2016)

אולימפיאדת ריו דה ז'ניירו (2016) הייתה החלשה ביותר בתולדות בלארוס. המשלחת צברה לראשונה מספר חד-ספרתי של מדליות, תשע, ובמדליית הזהב היחידה זכה קופץ הטרמפולינה אולדיסלאו גנצ'רו. בלארוס השיגה מכסה של שמונה מרימי משקולות להשתתפות במשחקים, אך הפדרציה הבינלאומית להרמת משקולות הורידה את המכסה לשישה, עקב ריבוי מקרים של שימוש בסמים במדינה. שניים ממרימי המשקולות זכו במדליות כסף, ואדים סטראלצו ודריה נאומבה. המתאבקת מריה ממשוק זכתה אף היא במדליית כסף, ושני מתאבקים נוספים זכו במדליות ארד, ג'אוויד גמזטאו ואבראהים סאידאו. יודה הפטיש איוואן ציחאן בן ה-40, שסיים לרצות את תקופת ההשעיה שלו, זכה במדליית כסף, ובמדליות ארד זכו השחיינית אלכסנדרה גרסימניה (במשחה ל-50 מטר חופשי) ורביעיית הקיאקיסטיות במקצה ל-500 מטר.
ספורטאים בלארוסים נוספים שבלטו בריו כללו את הקיאקיסטית מרינה ליטבינצ'וק (מקום רביעי במקצה ל-500 מטר ומקום שישי במקצה הזוגות ל-500 מטר, יחד עם נדיה ליאפשקה), טניסאי השולחן ולדימיר סמסונוב (מקום רביעי), הקלע ויטלי בובנוביץ' (מקום חמישי בירי מ-50 מטר בשכיבה), טטיאנה חלדוביץ' (מקום חמישי בהטלת כידון), וולגה מזורונק (מקום חמישי במרתון), המתאבקת וסיליסה מרזליוק,
המתעמלת האמנותית מלטיניה סטניוטה (מקום חמישי), קופצת הטרמפולינה טטיאנה פיאטרניה (מקום חמישי), החותר סטניסלאו שצ'רבצ'ניה (מקום חמישי), נבחרת ההתעמלות האמנותית (מקום חמישי), מרים המשקולות פטר אסיונאק (מקום שישי), המתעמלת האמנותית קטרינה חלקינה (מקום שישי), הקלע איליה צ'ארחייקה (מקום שישי בירי ברובה אוויר), מרינה ארזמסבה (מקום שביעי בריצת 800 מטר), המתאבק אסדולה לצ'ינאו (מקום שביעי), מרימת המשקולות דריה פצ'בוט (מקום שביעי), מרים המשקולות פבל חדסביץ' (מקום שביעי), חנה מלישיק (מקום שביעי ביידוי פטיש), מרים המשקולות אלכסנדר ברסנאו (מקום שמיני), אליונה דוביצקיה (מקום שמיני בהדיפת כדור ברזל), קופצת הטרמפולינה חנה חרצ'ונאק (מקום שמיני), החותרת יקטרינה קרסטן בת ה-44 (מקום שמיני) והחותרות יוליה ביצ'יק וטטיאנה קוחטה (מקום שמיני).
ספורטאים אינדיבידואלים ניטרליים

לקראת אולימפיאדת פריז (2024) הושעתה רוסיה עקב פלישת רוסיה לאוקראינה וכן בלארוס שמסייעת לרוסיה במלחמתה כנגד אוקראינה. הוועד האולימפי הבינלאומי הקים מסגרת ייצוגית חדשה ספורטאים אינדיבידואלים ניטרליים לספורטאים מרוסיה ומבלארוס שאושרו להשתתף בשנת 2024 באולימפיאדת פריז ובמשחקים הפאראלימפיים. הקוד של מסגרת ייצוגית זו הוא AIN.
אולימפיאדות החורף

בכל אולימפיאדת חורף בה השתתפה, זכה לפחות ספורטאי בלארוסי אחד במדליה. המדליות הושגו בביאתלון, סקי חופשי והחלקה מהירה.
באולימפיאדת לילהאמר (1994) זכו הבלארוסים בשתי מדליות כסף: הביאתלטית סווטלנה פרמיגינה, במקצה הספרינט ל-7.5 ק"מ, ואיגור ז'לזובסקי בהחלקה מהירה ל-10,000 מטר. באולימפיאדת נאגנו זכה הביאתלט אלכסיי איידרוב במדליית ארד במרוץ ל-20 ק"מ, ודמיטרי דשינסקי זכה במדליית ארד בסקי חופשי.
באולימפיאדת סולט לייק סיטי (2002) זכה רק ספורטאי בלארוסי אחד במדליית ארד, אלכסיי גרישין, בסקי חופשי. נבחרת ההוקי קרח העפילה לשלב חצי הגמר, אך הובסה בידי נבחרות קנדה ורוסיה, ודורגה במקום הרביעי. לאחר שנמצא כי רופא הנבחרת יבגני לוסיצקי סיפק לשחקן הנבחרת וסילי פנקוב תרופה המכילה חומרים אסורים בשימוש, הורחקו השניים מהכפר האולימפי.
באולימפיאדת טורינו (2006) שב גולש הסקי החופשי דמיטרי דשינסקי לעמוד על הפודיום, לאחר שזכה במדליית כסף. באולימפיאדת ונקובר (2010) זכה אלכסיי גרישין במדליית הזהב הראשונה לזכותה של בלארוס, בסקי חופשי. בביאתלון זכו סרגיי נוביקוב במדליית כסף ודריה דומרצ'בה במדליית ארד.
אולימפיאדת סוצ'י (2014) הייתה מוצלחת בהרבה מקודמותיה עבור המשלחת הבלארוסית. במהלך המשחקים צברו ספורטאי המשלחת 6 מדליות, בהן 5 מדליות זהב, ודורגו במקום השמיני בטבלת המדליות. מעל כולם בלטה הביאתלטית דריה דורמצ'בה, שזכתה ב-3 מדליות זהב, במרוץ האישי, במרוץ המרדף ובמרוץ הזינוק ההמוני. ביאתלטית נוספת, נדז'דה סקרדינו, זכתה במדליית ארד במרוץ האישי. בסקי חופשי, זכו שני גולשים במדליות זהב, אלה צופר ואנטון קושניר.
באולימפיאדת פיונגצ'אנג (2018) המשלחת הבלארוסית צברה שלוש מדיות: מדליית זהב, בה זכתה האנה הוסקובה בתחרות הנשים בסקי בסגנון חופשי, ושתי מדליות בביאתלון, מדליית זהב של נבחרת הנשים בהובלת דריה דומרצ'בה ומדליית כסף אישית של דומרצ'בה במרוץ הזנקה המונית.
מדליות

| --- | --- |
 :  ראו גם – מדליות במשחקים האולימפיים
מדליות > לפי אולימפיאדה

המתעמלת אינה ז'וקובה, עם מדליית הכסף בה זכתה בקרב-רב בבייג'ינג
השחיינית אלכסנדרה גרסימניה, שזכתה בשתי מדליות כסף באולימפיאדת לונדון ובמדליית ארד בריו
הטניסאי מקס מירני, שזכה במדליית זהב בטורניר הזוגות המעורבים באולימפיאדת לונדון
ראו גם

ברית המועצות במשחקים האולימפיים
המשלחת המאוחדת במשחקים האולימפיים
בלארוס במשחקים הפאראלימפיים
בלארוס במשחקים האולימפיים לנוער
הערות שוליים

1 2  "Medals by Games" [מדליות לפי משחקים]. Olympic Analytics (באנגלית). נבדק ב-13 במרץ 2022. {{cite web}}:  (עזרה)תחזוקה - ציטוט: url-status (link)
1 2  "Medals by Sports" [מדליות לפי ענפי ספורט]. Olympic Analytics (באנגלית). נבדק ב-13 במרץ 2022. {{cite web}}:  (עזרה)תחזוקה - ציטוט: url-status (link)
המתעמלת האומנותית יוליה רסקינה, שזכתה במדליית כסף בסידני
מרים המשקולות אנדריי ריבקוב, שזכה במדליות כסף באתונה ובבייג'ינג, אך ב-2016 נשללה ממנו מדליית הכסף שזכה בבייג'ינג בשל הרשעה באימרוץ
האתלט אנדריי קראוצ'נקה, שזכה במדליית כסף בקרב עשר בבייג'ינג
הטניסאית ויקטוריה אזרנקה (משמאל), לצדן של סרינה ויליאמס ומריה שראפובה, עם מדליית הארד בה זכתה בטורניר הנשים
מרים המשקולות ואדים סטראלצו, שזכה במדליית כסף בריו, במהלך המשחקים
דגל "ספורטאים אינדיבידואלים ניטרליים", ועליו הקוד AIN
הביאתלטית דריה דומרצ'בה, שזכתה ב-3 מתוך 6 מדליות הזהב הבלארוסיות במשחקי החורף
יבנית

| --- | --- |
אין תמונה חופשית
 מידות
 גובה מעל פני הים:  897 מטרים
 היסטוריה
 תקופות:  תקופת בית שני
 מיקום
 קואורדינטות:  32°59′29″N 35°31′01″E﻿ / ﻿32.991388888889°N 35.516944444444°E﻿ / 32.991388888889; 35.516944444444
  (למפת אצבע הגליל מוגדלת) יבנית(למפת אצבע הגליל רגילה) יבנית(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום יבנית(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום יבנית he
 
יבנית היא חורבה בגליל העליון בסביבות צפת, כ-3 ק"מ מצפון מזרח לה, בקרבת מצודת ביריה.
נמצאת 897 מ' מעל פני הים במרומי הר הנועזים.
היסטוריה

חוקרי העבר מזהים את המקום עם היישוב היהודי ימניה (או ימנית), שהתקיים כאן בימי הבית השני. יוסף בן מתתיהו, מפקד המרד הראשון בגליל, ביצר את היישוב כהכנה למרד. בשל גובהו ומיקומו הגאוגרפי, היה יבנית אחד מן המקומות שבהם השיאו משואות כדי להודיע על ראשי החודשים והמועדים.
במקום התקיים יישוב יהודי גם בתקופת המשנה והתלמוד (התקופה הרומית ביזנטית), אם כי יישוב בשם זה אינו נזכר בצורה מפורשת בתלמוד. לעומת זאת, בפיוטים מתקופת הגאונים (מאות 7–11 לספירה) נזכר היישוב יבנית כמקום אחת ממשמרות הכהונה שגלו לגליל, משמרת אִמֵּר. הפייטן אלעזר הקליר, שחי במאה ה-7 לספירה, מזכיר את שם היישוב יוונית (יבנית) בפיוטו "איכה ישבה חבצלת השרון", שבו הוא מקונן על אובדן 24 משמרות הכהונה: "והריקו עלי חרב וחנית. והרביתי צומות ותענית. ומצורת תוכנית יצאה יוונית (אבנית)". במקורות יהודיים מימי הביניים נזכרים קברי צדיקים ביבנית, אך מבלי לציין יהודים שישבו דרך קבע במקום.
קברי חכמים

בסמוך למקום נמצאים קברי חכמים: במתחם רחבת התצפית, מצויה מערת קבורה עתיקה המיוחסת לצמד האמוראים אביי ורבא, מחכמי התלמוד הבבלי. מעל למערה בולט מבנה האבן הגדול ובו קברו של רבי יהודה נשיאה שהיה נכדו של רבי יהודה הנשיא, גדול התנאים שחתם את המשנה בציפורי. כמה מטרים דרומה מצויה מערה קטנה נוספת, קברו של רב פפא, תלמידם של אביי ורבא, וקברו של רב דימי מנהרדעא.
מערת קבורה של אביי ורבא ביבנית
המבנה על קברו של רבי יהודה נשיאה ביבנית
מצפור הר יבנית

נקודת תצפית, לא הרחק ממצודת ביריה, משקיפה על בקעת החולה, הגולן, הרי נפתלי והחרמון.
סמוך לרחבת התצפית, מאחורי מבואה מקורה הנישאת על ארבעה עמודים, נמצא פתח הכניסה למערה ארוכה. המערה חצובה בסלע קירטון, אורכה כ-30 מטר ובה קבורים האמוראים אביי ורבא, ורב דימי מנהרדעא, יש האומרים כי שימשה בתקופה הביזנטית כמאגר מים תת-קרקעי.
הערות שוליים

↑  זאב וילנאי, אריאל, אנציקלופדיה לידיעת הארץ, כרך ח-י, תל אביב: עם עובד, 1978, עמ' 2690
תעופה בחקירה

| --- | --- |

 סוגה:  דרמה דוקמנטרית
 בימוי:  ברין היגינס 
 שחקנים:  ג'יימס מארי  Bill Dow  Tim van Beveren  Jeff Pangman  Von Flores  Carlos Díaz  אנדרו סביסטון  כריס אוונס  Dan Lett  Hrant Alianak  דילן רמזי  ג'ורדן האייס  Paul Braunstein  הילרי קלינטון  רוברט מלוני  דייוויד הובאנד  בפסקה זו רשומה אחת נוספת שטרם תורגמה 
 ארץ מקור:  קנדה 
 שפות:  אנגלית 
 מספר עונות:  23
 מספר פרקים:  240
 הפקה
 חברת הפקה:  Cineflix 
 הפצה:  דיסני+ 
 אתר צילומים:  טורונטו 
 אורך פרק:  40-55 דקות
 שידור
 רשת שידור:  ערוץ נשיונל ג'יאוגרפיק, ערוץ דיסקברי
 תקופת שידור מקורית:  3 בספטמבר 2003 – הווה
 קישורים חיצוניים
 דף התוכנית ב-IMDb
 
צילום מסך מתוך הפרק הראשון של העונה השביעית
צילום מסך מתוך הפרק השני של העונה ה-24 של הסדרה
תעופה בחקירה (במקור: Mayday – "מיידיי") היא סדרת טלוויזיה תיעודית שהופקה בקנדה. הסדרה עוסקת באסונות תעופה ובתקריות תעופה שכמעט והובילו לאסונות. הסדרה שודרה בערוץ דיסקברי הקנדי ובערוץ נשיונל ג'יאוגרפיק.
זוהי סדרה שחוקרת אסונות תעופה בעידן המודרני, לרוב לאחר פיתוח הקופסה השחורה. בסדרה מתגלים אירועים שהובילו לאסון, הגורמים לאסון והצעדים שננקטו בעקבות דו"ח החקירה כדי למנוע מהאסון להישנות. בפרקים ישנם שחזורים, ראיונות, עדויות, הדמיות מחשב של התאונות, ובחלק מהפרקים הקלטות מתא הטייס שעוזרת לקהל להבין את רצף האירועים.
שני פרקים שהופקו בשנת 2005 ופרק אחד שהופק בשנת 2006 עסקו בתאונות גדולות של כלי תחבורה אחרים מלבד מטוסים. בינואר 2023 החלה העונה ה-23 של התוכנית.
שמות וגרסאות

מאחר שישנם שמות שונים רבים לסדרה, קיים בלבול באשר לשם המתאים לה. במקור, התוכנית הופקה בקנדה בשם Mayday, ("מיידיי" - קריאת מצוקה של טייסים, בדומה ל-SOS של מלחים). עם זאת, צופי הסדרה מתייחסים אליה בשם "תעופה בחקירה". בנשיונל ג'יאוגרפיק השם שניתן לסדרה הוא "Air Crash Investigation" (בתרגום חופשי: חקירת התרסקות אווירית).
ישנם הבדלים קטנים בין הגרסאות שהופצו לאזורים שונים בעולם. אלה כוללים מנחה דובר אנגלית, הענקת שם לכל אסון, ומנגינות שונות לכל פרק. באופן מעניין, באוסטרליה העונה הראשונה שודרה בשם "מיידי" בעוד שבעונות הבאות קראו לה "תעופה בחקירה". ההנחה היא שהדבר נעשה גם במדינות אחרות מחוץ לארצות הברית. באנגליה קראו לסדרה למשך זמן מה "אסון באוויר".
יותר מכך, סדרה זו שודרה יחד עם סדרה דומה נוספת, בשם "חקירת אסונות" בערוץ דיסקברי הקנדי. סדרה זו כללה קליפים של 10 שניות שכללו סצנות שונות, ששודרו לפני תחילת הפרק.
בערוץ שבע האוסטרלי, פרקים של אסונות תעופה מהסדרה שניות מאסון (הכוללת גם אסונות של התמוטטות מבנים, התנגשות רכבות וטביעת ספינות) עורבבו לפעמים בסדרה "תעופה בחקירה". בערוץ זה נתנו שמות שונים לפרקי הסדרה.
מבנה התוכנית

כמה נוסעים ואנשים מצוות המטוס (בין אם הם שרדו מהאסון או לא) שהיו באסון נבחרים ושחקנים או שחקניות מגלמים אותם לאורך כל הפרק, לרוב החל מהעלייה למטוס. הטיסה מתחילה לרוב בהוראות ממגדל הפיקוח, משם עוברים לתא הטייס ולתא הנוסעים החל מההמראה ועד לרגע האסון. ברגע האסון, מראים לרוב מבט חיצוני על המטוס מזוויות שונות כדי להראות מה קרה לו (האם המטוס התפרק, התפוצץ, נשרף וכו'). לאחר מכן משחזרים את התגובות ואת המהלכים של הנוסעים, צוות המטוס וצוות מגדל הפיקוח. כל הסצנות בתאי הטייס ובמגדלי הפיקוח משוחזרים על ידי הדוח הנכתב מההאזנה למכשיר ההקלטה של המטוס שהתרסק.
לאחר מכן משחזרים את מאמצי החילוץ וההצלה ואת תהליכי החקירה בפרטי פרטים. מראים כיצד חלקי המטוס, מכשירי ההקלטה של הקופסה השחורה ושל תא הטייס נמצאים ונבדקים, כיצד התגליות קשורות לדוחות של אנשי תחזוקת המטוס, לתכנון הראשוני של המטוס, לאימוני הטייסים וכדומה. בודקים את כל הנקודות האפשריות עד שמגיעים למסקנה מדוע המטוס התרסק.
נוסעים ואנשי צוות המטוס ששרדו את ההתרסקות, וכן קרובים של נוסעים שנספו באסון, מרואיינים ברוב הפרקים. חוקרים, לרוב ממחלקת הבטיחות הלאומית לתחבורה (ה-NTSB), המעורבים בחקירת האסון מרואיינים גם הם במהלך הפרקים, כדי להסביר את התנהלות החקירה וכיצד הגיעו למסקנה בנוגע לגורם לאסון וללקחים שצריך להפיק ממנו. כל פרק מסתיים בדרך כלל בריאיון קצר עם אחד מהניצולים (או קרוב של נוסע שנספה) שבו הוא ממצה את חווייתו ואומר כיצד הוא מרגיש.
סקירת הסדרה

| מס' עונות | מס' עונות | מס' פרקים | שודרה במקור> שודרה לראשונה | שודרה במקור> שודרה לאחרונה | הערה |
| --- | --- | --- | --- | --- | --- |
|  | 1 | 6 | 3 בספטמבר 2003 | 22 באוקטובר 2003 |  |
|  | 2 | 6 | 23 בינואר 2005 | 27 בפברואר 2005 |  |
|  | 3 | 13 | 14 בספטמבר 2005 | 7 בדצמבר 2005 |  |
|  | 4 | 10 | 15 באפריל 2007 | 17 ביוני 2007 |  |
|  | 5 | 10 | 9 באפריל 2008 | 11 ביוני 2008 |  |
|  | 6 | 3 | 16 בדצמבר 2007 | 24 במרץ 2008 |  |
|  | 7 | 8 | 4 בנובמבר 2009 | 17 בדצמבר 2009 |  |
|  | 8 | 2 | 10 ביוני 2009 | 17 ביוני 2009 |  |
|  | 9 | 8 | 8 בספטמבר 2010 | 29 באוקטובר 2010 |  |
|  | 10 | 6 | 27 בפברואר 2011 | 28 במרץ 2011 |  |
|  | 11 | 13 | 12 באוגוסט 2011 | 13 באפריל 2012 |  |
|  | 12 | 13 | 3 באוגוסט 2012 | 15 באפריל 2013 |  |
|  | 13 | 11 | 16 בדצמבר 2013 | 9 במאי 2014 |  |
|  | 14 | 11 | 5 בינואר 2015 | 2 במרץ 2015 |  |
|  | 15 | 10 | 4 בינואר 2016 | 17 בפברואר 2016 |  |
|  | 16 | 10 | 7 ביוני 2016 | 13 בפברואר 2017 |  |
|  | 17 | 10 | 20 בפברואר 2017 | 3 באוקטובר 2017 |  |
|  | 18 | 10 | 13 בפברואר 2018 | 4 ביולי 2018 |  |
|  | 19 | 10 | 2 בינואר 2019 | 11 במרץ 2019 |  |
|  | 20 | 10 | 9 בינואר 2020 | 12 במרץ 2020 |  |
|  | 21 | 10 | 4 באפריל 2021 | 6 ביוני 2021 |  |
|  | 22 | 10 | 3 בינואר 2022 | 12 בפברואר 2022 |  |
|  | 23 | 10 | 3 בינואר 2023 | 7 במרץ 2023 |  |
|  | 24 | 10 | 14 בפברואר 2024 | 11 באפריל 2024 |  |
|  | 25 | 10 | 2 בפברואר 2025 | 6 באפריל 2025 |  |

|  | פרק ספיישל | פרק ספיישל | 2005 | 2005 |  |
|  | 1 | 10 | 9 ביולי 2018 | 10 בספטמבר 2018 |  |
|  | 2 | 10 | 5 ביוני 2019 | 7 באוגוסט 2019 |  |
אסונות תעופה ותחבורה שסוקרו בסדרה

הערה: הפרקים מסודרים לפי מספר ההפקה שלהם ולא לפי תאריך השידור המקורי שלהם.
אסונות תעופה ותחבורה שסוקרו בסדרה > עונה 1 (2003)

בעונה זו 6 פרקים:
טיסה 811 של יונייטד איירליינס
טיסה 1420 של אמריקן איירליינס
טיסה 111 של סוויסאייר
טיסה 603 של אירופרו
טיסה 261 של אלסקה איירליינס
טיסה 236 של אייר טראנסט
אסונות תעופה ותחבורה שסוקרו בסדרה > עונה 2 (2005)

בעונה זו 5 פרקים:
טיסה 5390 של בריטיש איירווייז
טיסה 529 של אטלנטיק סאות'איסט איירליינס
חטיפת טיסה 8969 של אייר פראנס
האסון האווירי באיברלינגן
טיסה 965 של אמריקן איירליינס
טיסה 052 של אוויאנקה
אסונות תעופה ותחבורה שסוקרו בסדרה > עונה 3 (2005)

בעונה זו 13 פרקים:
טיסה 243 של אלוהא איירליינס
ניסיון הפלת מטוס DHL מעל בגדד
טיסה 123 של ג'פאן איירליינס
טיסה 705 של פדקס אקספרס
טיסה 434 של פיליפין איירליינס
טיסה 655 של איראן אייר
טיסה 56 של בריסטאו
טיסה 990 של איג'יפטאייר
אסון הרכבות בסן ברנרדינו
הערה: פרק זה מתוייג כספין-אוף בשם "חקירת זירת ההתרסקות"
טיסה 593 של אירופלוט
טביעת הספינה סמינה
הערה: פרק זה מתוייג כספין-אוף בשם "חקירת זירת ההתרסקות"
התנגשות הרכבות בהינטון
הערה: פרק זה מתוייג כספין-אוף בשם "חקירת זירת ההתרסקות"
חטיפת טיסה 961 של אתיופיאן איירליינס
אסונות תעופה ותחבורה שסוקרו בסדרה > ספין אוף (2005)

לתעופה בחקירה יש פרק אחד שאינו חלק מעונה מסוימת: "התרסקות המאה", ספיישל באורך של 90 דקות החוקר את אסון המטוסים בטנריפה.
הערה: הספיישל היה הפקה משותפת בין חברות הפקה צרפתיות וקנדיות.
אסונות תעופה ותחבורה שסוקרו בסדרה > עונה 4 (2007)

בעונה זו 10 פרקים:
טיסה 358 של אייר פראנס
טיסה 009 של בריטיש איירווייז
טיסה 797 של אייר קנדה
טיסה 801 של קוריאן אייר
טיסה 585 של יונייטד איירליינס
וטיסה 427 של יו אס אייר
טיסה 006 של צ'יינה איירליינס
טיסה 498 של אארומקסיקו
התרסקות מטוס חיל האוויר של ארצות הברית בקרואטיה
טיסה 604 של פלאש איירליינס
טיסה 522 של הליוס איירווייז
אסונות תעופה ותחבורה שסוקרו בסדרה > עונה 5 (2008)

בעונה זו 10 פרקים:
טיסה 191 של דלתא איירליינס
דאון גימלי (אייר קנדה 143)
טיסה 96 של אמריקן איירליינס
וטיסה 981 של טורקיש איירליינס
טיסה 295 של סאות' אפריקן איירווייז
טיסה 5481 של אייר מידווסט
טיסה 242 של סאות'רן איירווייז
טיסה 182 של אייר אינדיה
טיסה 301 של בירגנאייר
טיסה 401 של איסטרן איירליינס
טיסה 1907 של GOL
אסונות תעופה ותחבורה שסוקרו בסדרה > עונה 6 (2007-08)

בעונה (מיוחדת) זו 3 פרקים:
טיסה 781 של BOAC,
טיסה 201 של סאות' אפריקן איירווייז,
טיסה 243 של אלוהא איירליינס,
טיסה 5390 של בריטיש איירווייז,
טיסה 811 של יונייטד איירליינס,
טיסה 522 של הליוס איירווייז
טיסה 261 של אלסקה איירליינס,
טיסה 123 של ג'פאן איירליינס,
טיסה 529 של אטלנטיק סאות'איסט איירליינס,
טיסה 111 של סוויסאייר,
טיסה 585 של יונייטד איירליינס,
טיסה 427 של יו אס אייר,
טיסה 517 של איסטווינד איירליינס
טיסה 603 של אירופרו,
טיסה 006 של צ'יינה אייר,
טיסה 593 של אירופלוט
טיסה 604 של פלאש איירליינס,
טיסה 236 של אייר טראנסט
אסונות תעופה ותחבורה שסוקרו בסדרה > עונה 7 (2009)

טיסה 611 של צ'יינה איירליינס
אסון לוקרבי (טיסה 103 של פאן אמריקן איירליינס)
טיסה 394 של פרטנאייר
האסון האווירי בצ'רקהי דאדרי
תאונת מטוס הגלקסי בדרום וייטנאם (1975)
טיסה 1153 של תוניסאייר אקספרס
טיסה 574 של אדם אייר
טיסה 4184 של אמריקן איגל
אסונות תעופה ותחבורה שסוקרו בסדרה > עונה 8 (2009)

בעונה מיוחדת זו 2 פרקים:
האסון האווירי בגרנד קניון,
ההתנגשות האווירית מעל קליפורניה – 1986,
טיסה 052 של אוויאנקה,
טיסה 1907 של גול,
האסון האווירי באיברלינגן
טיסה 242 של סאות'רן איירווייז,
טיסה 191 של דלתא איירליינס,
טיסה 1420 של אמריקן איירליינס,
טיסה 009 של בריטיש איירווייז
אסונות תעופה ותחבורה שסוקרו בסדרה > עונה 9 (2010)

בעונה זו 8 פרקים:
טיסה 28M של בריטיש איירטורס
טיסה 225 של נורת'ווסט איירליינס
טיסה 296 של אייר פראנס
התאונה על מסלול הטיסה של לוס אנג'לס (אנ')
טיסה 007 של קוריאן אייר
טיסה 1363 של אייר אונטריו
וטיסה 405 של יו אס אייר
טיסה 148 של אינטר אייר
טיסה 101 של צ'אקס אושן איירווייז
אסונות תעופה ותחבורה שסוקרו בסדרה > עונה 10 (2011)

בעונה זו 6 פרקים:
טיסה 3597 של קרוסאייר
טיסה 38 של בריטיש איירווייז
טיסה 751 של סקנדינביאן איירליינס
טיסה 3207 של קולגאן אייר
טיסה 1549 של יו אס איירווייז
טיסה 1951 של טורקיש איירליינס
אסונות תעופה ותחבורה שסוקרו בסדרה > עונה 11 (2011-12)

בעונה זו 13 פרקים:
טיסה 3054 של TAM איירליינס
טיסה 708 של וסט קריביאן איירווייז
טיסה 1285 של ארו אייר
טיסה 2574 של קונטיננטל אקספרס
האסון האווירי במינכן
טיסה 85 של נורת'ווסט איירליינס
טיסה 8509 של קוריאן אייר מטענים
האסון האווירי בסן דייגו
טיסה 2120 של ניגריה איירווייז
טיסה 1771 של פאסיפיק סאות'ווסט איירליינס
טיסה 110 של טאקא איירליינס
האסון בנמל התעופה לינאטה
טיסה 232 של יונייטד איירליינס
אסונות תעופה ותחבורה שסוקרו בסדרה > עונה 12 (2012-13)

בעונה זו 13 פרקים:
טיסה 8 של ריוו אלאושן
טיסה 592 של וליוג'ט
טיסה 006 של סינגפור איירליינס
טיסה 185 של סילק אייר
טיסה 204 של TANS פרו
האסון האווירי בגרנד קניון
טיסה 191 של אמריקן איירליינס
טיסה 173 של יונייטד איירליינס
טיסה 9633 של יאק סרוויס
התרסקות מטוס חיל האוויר הפולני ברוסיה
טיסה 409 של אתיופיאן איירליינס
טיסה 518 של סנטה ברברה איירליינס
טיסה 447 של אייר פראנס
אסונות תעופה ותחבורה שסוקרו בסדרה > עונה 13 (2014-13)

בעונה זו 11 פרקים:
טיסה 548 של בריטיש אירופיאן איירווייז
טיסה 706 של היוז איירווסט
טיסה 498 של קרוסאייר
טיסה 90 של אייר פלורידה
טיסה 587 של אמריקן איירליינס
תקרית NOAA42 של ציידי ההוריקן
טיסה 870 של איטוויה
טיסה 888T של XL איירווייז גרמניה
טיסה 1121 של אייר מואוראה
טיסה 32 של קוואנטס
טיסה 214 של אסיאנה איירליינס,
טיסה 358 של אייר פראנס, טיסה 8 של ריוו אלאושן,
טיסה 797 של אייר קנדה,
טיסה 1549 של יו אס איירווייז